સરદારનગર વિસ્તારમાં રવિવારના દિવસે નામચીન બુટલેગર રાજુ ગેંડીના બે સાગરીતો પાસેથી વિદેશી દારૂની ૬૭ર બોટલ નોબલનગર પાસેથી પીસીબીએ પકડી પાડ્યો હતો. ભરત સિંધી અને વાસુદેવ રિક્ષામાં દારૂનો જથ્થો લઇને રાજુ ગેંડીના અડ્ડા પર જઇ રહ્યા હતા ત્યારે તેમની ધરપકડ કરી હતી. ત્યારબાદ ડીજી વિજિલન્સ સ્કવોડે સરદારનગરમાં આવેલ સંતોષીનગરમાં દરોડા પાડીને સાત જુગારીઓની રૂ.૧પ,૦૦૦ના મુદ્દામાલ સાથે ધરપકડ કરી હતી. જ્યારે સીઆઇડી ક્રાઇમના સીઆઇ સેલે નોબલનગર વિસ્તારમાં દરોડા પાડીને ૬૦૦ બોટલ પકડી હતી.